CELEX: 32022D0935
Language: sl
Date: 2022-06-13 00:00:00
Title: Sklep Sveta (EU) 2022/935 z dne 13. junija 2022 o stališču, ki se v imenu Evropske unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani, v zvezi s sprejetjem prednostnih nalog partnerstva EU-Egipt 2021-2027

17.6.2022   
               
               
                  SL
               
               
                  Uradni list Evropske unije
               
               
                  L 162/31
               
            
         SKLEP SVETA (EU) 2022/935
         z dne 13. junija 2022
         o stališču, ki se v imenu Evropske unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani, v zvezi s sprejetjem prednostnih nalog partnerstva EU-Egipt 2021-2027
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani (1) (v nadaljnjem besedilu: Sporazum) je bil podpisan 25. junija 2001, veljati pa je začel 1. junija 2004.
                  
               
                     (2)
                  
                  
                     Na podlagi Sporazuma je Pridružitveni svet, ustanovljen z navedenim sporazmom (v nadaljnjem besedilu: Pridružitveni svet EU-Egipt), pooblaščen za sprejemanje sklepov za doseganje ciljev Sporazuma ter lahko oblikuje ustrezna priporočila.
                  
               
                     (3)
                  
                  
                     Za nadaljnjo krepitev trdnih in večplastnih odnosov med partnericama so bile opredeljene prednostne naloge partnerstva za obdobje 2021-2027, ki bodo podpirale izvajanje Sporazuma in vodile ter seznanjale partnerstvo EU-Egipt (v nadaljnjem besedilu: prednostne naloge partnerstva EU-Egipt 2021-2027).
                  
               
                     (4)
                  
                  
                     Pridružitveni svet EU-Egipt naj bi na svojem devetem sestanku sprejel priporočilo o prednostnih nalogah partnerstva EU-Egipt 2021-2027.
                  
               
                     (5)
                  
                  
                     Primerno je, da se določi stališče, ki se v imenu Unije zastopa v Pridružitvenem svetu EU-Egipt, saj bo priporočilo v zvezi s prednostnimi nalogami partnerstva EU-Egipt 2021-2027 imelo pravne učinke za Unijo.
                  
               
                     (6)
                  
                  
                     Stališče Unije v Pridružitvenem svetu EU-Egipt bi zato moralo temeljiti na priloženem osnutku priporočila –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa na devetem sestanku Pridružitvenega sveta EU-Egipt, temelji na osnutku priporočila Pridružitvenega sveta EU-Egipt, priloženem temu sklepu.
         
         
            Člen 2
            Ta sklep začne veljati na dan sprejetja.
         
         
            V Luxembourgu, 13. junija 2022
            
               
                  Za Svet
               
               
                  predsednik
               
               M. FESNEAU
            
         
         
            (1)  Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani (UL L 304, 30.9.2004, str. 39).
      
      
         
            OSNUTEK
            PRIPOROČILO št. 1/2022 PRIDRUŽITVENEGA SVETA EU-EGIPT
            z dne …
            o prednostnih nalogah partnerstva EU-Egipt 2021-2027
            PRIDRUŽITVENI SVET EU-EGIPT –
            ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani,
            ob upoštevanju naslednjega:
            
                        (1)
                     
                     
                        Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani (v nadaljnjem besedilu: Sporazum) je bil podpisan 25. junija 2001, veljati pa je začel 1. junija 2004.
                     
                  
                        (2)
                     
                     
                        Člen 76 Sporazuma pooblašča Pridružitveni svet EU-Egipt j za sprejemanje odločitev za namene doseganja ciljev Sporazuma ter za izdajo ustreznih priporočil.
                     
                  
                        (3)
                     
                     
                        Na podlagi člena 86 Sporazuma pogodbenici sprejmeta vse splošne in posebne ukrepe, potrebne za izpolnjevanje svojih obveznosti iz Sporazuma, ter poskrbita za doseganje ciljev iz Sporazuma.
                     
                  
                        (4)
                     
                     
                        Na podlagi pregleda evropske sosedske politike je bila predlagana nova faza sodelovanja s partnerji, ki omogoča večjo odgovornost obeh strani.
                     
                  
                        (5)
                     
                     
                        Evropska unija in Egipt sta se dogovorila, da bosta utrdila svoje partnerstvo, zato sta sprejela dogovor o vrsti prednostnih nalog za obdobje 2021–2027 (v nadaljnjem besedilu: prednostne naloge partnerstva EU-Egipt 2021-2027), da bi obravnavala skupne izzive Unije in Egipta ter spodbujala skupne interese.
                     
                  
                        (6)
                     
                     
                        Pogodbenici Sporazuma sta se dogovorili o besedilu prednostnih nalog partnerstva EU-Egipt 2021-2027, ki bodo v podporo izvajanju Evro-mediteranskega sporazuma in osredotočene na sodelovanje v zvezi s skupno določenimi interesi –
                     
                  PRIPOROČA:
            
               Člen 1
               Pridružitveni svet priporoča, da pogodbenici Sporazuma izvajata prednostne naloge partnerstva EU-Egipt 2021-2027, kot so določene v Prilogi k temu priporočilu (+).
            
            
               Člen 2
               S prednostnimi nalogami partnerstva EU-Egipt 2021-2027 se nadomestijo prednostne naloge partnerstva EU-Egipt, katerih izvajanje je bilo priporočeno s Priporočilom št. 1/2017 Pridružitvenega sveta (1).
            
            
               Člen 3
               To priporočilo začne veljati na dan sprejetja.
            
            
               V …, …
               
                  
                     Za Pridružitveni svet EU-Egipt
                  
                  
                     predsednik/predsednica
                  
               
            
            
               (+)  Delegacije: glejte dokument ST 8663/2022 ADD1.
            
               (1)  Priporočilo št. 1/2017 Pridružitvenega sveta EU-Egipt z dne 25. julija 2017 o dogovoru o prednostnih nalogah partnerstva EU-Egipt (UL EU L 255, 3.10.2017, str. 26).